SET บ่ายพุ่ง 23 จุด ทะลุแนวต้าน 1,700 จุด รับปัจจัยบวกตปท.-แรงซื้อ AOT ดันตลาด
SET บ่ายพุ่ง 23 จุด ทะลุแนวต้าน 1,700 จุด รับปัจจัยบวกตปท.-แรงซื้อ AOT ดันตลาด
SET บ่ายพุ่ง 23 จุด ทะลุแนวต้าน 1,700 จุด รับปัจจัยบวกตปท.-แรงซื้อ AOT ดันตลาด
19 มิ.ย. 2562

ผู้สื่อข่าวรายงานว่า ดัชนีหุ้นไทยภาคบ่ายปรับขึ้นกว่า 23 จุด โดย ณ เวลา 15.07 น. ดัชนีอยู่ที่ระดับ 1,707.08 จุด บวก 23.48จุด หรือ 1.39%  ด้วยมูลค่าซื้อขาย 72,864.54 ล้านบาท  ตาม sentiment บวกจากต่างประเทศ หลังตลาดคลายกังวลสงครามการค้าระหว่างสหรัฐและจีน
อีกทั้งมีแรงซื้อหุ้น บริษัทท่าอากาศยานไทย จำกัด มหาชน หรือ AOT เข้ามาอย่างคึกคักในภาคบ่าย หลังจากเปิดเผยผลประโยชน์ที่ได้รับจาก”คิง เพาเวอร์” กรณีชนะการประมูลดิวตี้ฟรี และสิทธิประกอบกิจการบริหารจัดการกิจกรรมเชิงพาณิชย์ภายในอาคารผู้โดยสาร ในสนามบินสุวรรณภูมิ และดิวตี้ฟรี 3 สนามบินภูมิภาคสูงกว่าที่ตลาดคาด
บล.ฟิลลิป ระบุว่า เช้านี้ตลาดหุ้นไทยเปิดบวกแรงตามคาด ก่อนปิดที่ 1700.27 จุด(+16.67) การปรับขึ้นนำโดยหุ้นขนาดใหญ่อย่าง PTT, ADVANC, AOT เป็นต้น สำหรับบ่ายนี้มองดัชนีจะผันผวนในแดนบวกบริเวณ 1700 จุด โดยคาดตลาดได้ตอบรับประเด็นบวกไประดับหนึ่งแล้ว ประกอบกับทางฝ่ายมองนักลงทุนบางส่วนจะชะลอการลงทุนออกไป เพื่อติดตามผลของการประชุม FOMC ที่ทราบผลในวันพรุ่งนี้ ทำให้ดัชนีอาจจะขาดแรงส่งเพิ่มเติม ขณะที่บริเวณ 1700 จุดนี้ถือเป็นแนวต้านสำคัญทางจิตวิทยาทำให้อาจจะมีแรงขายออกมาได้บริเวณนี้ มองกรอบการเคลื่อนไหวจะอยู่ระหว่าง 1695 – 1705 จุด 
พอร์ตระยะสั้น: ถือ BTS สำหรับเช้นี้ทำกำไร AOT ออกไปที่ 68.75 บาท (+6.02%) และตัดขาดทุน VGI ออกไปที่ 9.10 บาท (-2.82%)
บล.ซีจีเอส-ซีไอเอ็มบี ระบุว่า แนวโน้มบ่าย คาดยังได้แรงหนุนจากการคาดการณ์การประชุม FOMC ที่คาดกันว่าทาง FED น่าจะเปิดทางการลดดอกเบี้ยในปีนี้ แต่ผลดังกล่าวตลาดรับข่าวมาก่อนหน้านี้พอสมควรแล้วดังนั้นเราอาจได้เห็นการขายทำกำไรหากข่าวออกมาตามคาด ส่วนในตลาดหุ้นไทยถือยังน่าสนใจในแง่ที่มีกลุ่มพลังงานที่ยังขึ้นน้อยและราคาไม่แพง
ดังนั้นจึงมองกลุ่มนี้น่าจะมีช่องให้ขึ้นมากกว่ากลุ่มอื่นๆ โดยมองว่าช่วงบ่ายอาจเห็นแรงขายทำกำไรหลังดัชนีขึ้นไปแตะ 1700 จุด เพื่อล๊อคกำไรและรอปัจจัยหนุนใหม่ๆ โดยมองโอกาสที่จะดีดขึ้นไปเล่นเหนือ 1700 จุด ยังมีแต่ไม่มาก เนื่องจากดัชนีระดับนี้เริ่มมีข้อจำกัดทางเทคนิค และยังต้องรอปัจจัยหนุนอย่างงบไตรมาส2/62 ของตลาดและราคาน้ำมัน โดยมองกรอบรับบ่ายที่ 1688-1685 จุด และแนวต้านที่ 1700-1702 จุด แนะนำซื้อเก็งกำไร IRPC SPRC